
Fra Wikipedia, den frie encyklopædi 

££> Der er for få eller ingen kildehenvisninger i denne artikel, hvilket er et problem. Du kan 
hjælpe ved at angive troværdige kilder til de påstande, som fremføres i artiklen. 


Jiddisch (jiddisch: VJ' 7") er et sprog af den germanske familie, med 
hebraiske og slaviske indslag, der tales af europæiske, særlig 
østeuropæiske, ashkenaziske jøder. 


wrr> 


Jiddisch skrevet på jiddisch 


Sproget tales af ca. 4 millioner jøder rundt omkring i verden. Det 
udviklede sig mellem 800 og 1100-tallet som en sammensmeltning 
af mellem- og højtyske dialekter, hvori mange hebraiske ord blev 
optaget. Der er tydelig slavisk indflydelse, det ses f.eks. ved 
ordstillingen. Der er også optaget mange engelske låneord i jiddisch. 

I dag er der nogle ortodokse jødiske menigheder, der har stærkt voksende sproggrupper, bl.a. i New York, 
London og Antwerpen, som hovedsagelig bruger jiddisch som dagligdagssprog. 


Selvom jiddisch anvender et tilpasset alfabet fra hebraisk, og mange ord er låneord fra hebraisk, er selve 
sproget ikke beslægtet genetisk med hebraisk. 


Perioden 1800-1900 omtales ofte som den gyldne tidsalder for jiddisch litteratur. Denne periode falder 
sammen med anstrengelserne for at genoplive det hebraiske sprog, som et talt sprog - der igen har 
indflydelse på genoplivningen af den hebraiske litteratur. Mange jiddische ord er kommet ind i de 
amerikansk-engelske leksika. 

I dag er der godt 1000 jiddische låneord i det tyske sprog, mens der udelukkende anvendes omkring 50 ord i 
den almindelige daglige tale (2003). Også engelsk, især amerikansk engelsk, har flere låneord fra jiddisch. 

Før Anden Verdenskrig var der ikke nogen standardiseret måde at skrive jiddisch på. Men takket være 
YIVO (Yidisher Visnshaftlekher Institut, Jiddische Videnskabelige Institut) og dens arbejde findes det nu en 
fælles stavemåde. Det var kun i Sovjetunionen, før murens fald, der brugtes en lidt anderledes stavning. 

En stor jiddisch forfatter var Salomon Rabinovic, 1859-1916, bedre kendt under pseudonymet Sholem 
Aleichem, sidestilles med Mark Twain. Den polsk-amerikanske forfatter Isaac Bashevis Singer fik i 1978 
Nobelprisen i litteratur for sit jiddische forfatterskab. 

Yenti, en film af og med Barbra Streisand, fortæller om livet i Østeuropa for over 100 år siden, hvor der 
boede mange jøder, der talte jiddisch. Filmen giver et indblik i livet, traditioner og musik. Manuskriptet er 
baseret på en roman af Singer. 


Eksterne henvisninger 

■ & Wikimedia Commons har flere filer relateret til Jiddisch 

■ Der findes også en Wikipedia på jiddisch. 

■ Di Velt fun Yidish: Audio Stories (http://yiddish.haifa.ac.il/Stories.html) 

■ Bøger og tidsskrifter på jiddisch i Det Kongelige Biblioteks samlinger (http://www.kb. dk/da/nb/s 

amling/js/jsdelsamljid.html) 

